Prosjekt Prinsesse

Prosjekt Prinsesse (engelsk: Princess Protection Program) er en film på Disney Channel. Når Rosalindas land invaderes av en slem diktator tvinges hun til å flykte og havner hos Prosjekt Prinsesse, en hemmelig organisasjon som hjelper prinsesser i fare. Mason, en agent i organisasjonen, tar hånd om Rosalinda og lar henne flytte hjem til hans familie og datter Carter. For å beholde prinsessens identitet hemmelig later de som at hun er Carters kusine, Rosie, fra Iowa. Men å være en "vanlig" tenåring viser deg ikke å være helt enkelt for en prinsesse...

Disney Channels Prosjekt Prinsesse er en morsom og hjertevarmende film om vennskap og hvor vanskelig det kan være å passe inn. I hovedrollene treffer vi Selena Gomez (også kjent fra Magikerne på Waverly Place) og Demi Lovato (fra Camp Rock). Bonusmaterialet inneholder blant annet et innblikk i en ekte prinsesses hverdag, og bestevenninnene Selena og Demi snakker om livet både i og utenfor studioet.

 Sammendrag 
Prinsesse Rosalinda María Montoya Fioré (spilt av Demi Lovato) er i ferd med å bli kronet til dronning av den lille nasjonen Costa Luna. Men general Magnus Kane (spilt av Johnny Ray Rodriguez), som er diktator i nabolandet Costa Estrella, invaderer palasset hennes med sine hjelpere kort tid før hun skal krones. Han forsøker å kidnappe hele kongefamilien, og ta kontroll over hele kongeriket deres. Major Joe Mason (spilt av Tom Verica), som er agent i Princess Protection Program (eller P.P.P.), en hemmelig organisasjon finansiert av kongefamilien, får prinsessen i sikkerhet via helikopter. Kanes agenter lykkes imidlertid med å fange hennes mor, dronning Sofía Fioré av Costa Luna.

Beskyttelsesprogrammet gjemmer Rosalinda i Joe Masons hjem ved Lake Monroe i delstaten Louisiana, hvor hun går i dekning som en vanlig amerikansk tenåring, under det falske navnet Rosie Gonzalez. Hun møter Joes tenåringsdatter Carter Mason (spilt av Selena Gomez), som arbeider i familiens butikk og drømmer om å gå ut med  Donny som hun er opp over ørene forelsket i. Carters klassekamerat Edwin er på sin side hemmelig forelsket i Carter. Rosie later som om hun er Carters kusine fra Iowa, og Carter lærer Rosie å oppføre seg som en helt vanlig amerikansk tenåring. 

Rosie viser Carter hvordan hun kan løse noen problemer hun har med noen andre jenter ved skolen, blant annet Donnys kjæreste Chelsea Barnes og hennes venninne Brooke Angels. Rosie begynner på Lake Monroe High School, og blir raskt svært populær. I et forsøk på å narre Rosalinda til å avsløre hvor hun befinner seg, kunngjør general Kane sine planer om å tvinge moren hennes til å gifte seg med ham. Brooke oppdager at "Rosie Gonzalez" faktisk er prinsesse Rosalinda. 

Brooke og Chelsea konfronterer Rosie og truer med å avsløre henne, men sier at de foreløpig skal holde på hemmeligheten hennes. Brooke og Chelsea ødelegger også kjolene som Carter og Rosie planla å bruke på en skoledans. Rosie ønsker å reise hjem, men Carter mener at Costa Luna fremdeles er alt for farlig. Carter kontakter Mr. Elegante, Rosalindas nære venn som arbeidet for konge-familien, for å få hans hjelp til å utarbeide en plan for å kvitte seg med generalen og få makten tilbake på kongefamiliens hender.

 Roller 
 Selena Gomez – Carter Mason
 Demi Lovato – Prinsesse Rosalinda Maria Montoya Fioré/Rosie Gonzalez
 Tom Verica – Major Joe Mason
 Nicholas Braun – Edwin (Ed)
 Jamie Chung – Chelsea Barnes
 Samantha Droke – Brooke
 Johnny Ray Rodriguez – General Magnus Kane
 Robert Adamson – Donny
 Kevin G. Schmidt – Bull
 Ricardo Alvarez – Mr. Elegante
 Sully Diaz – Dronning Sophia Fioré
 Talia Rothenberg – Margaret
 Molly Hagan – Direktøren
 Dale Dickey – Helen Digenerstet
 Brian Tester – Rektor Bu

 Eksterne lenker 



Kategori:Filmer fra 2009
Kategori:Engelskspråklige filmer